***SKLIC SKUPŠČINE***

**Uprava družbe na podlagi šestnajstega člena Statuta delniške družbe sklicuje**

**27. redno sejo skupščine**

**družbe KURIVO GORICA Trgovina d.d. Nova Gorica**

ki bo dne 3. 9. 2020 ob 12.00 uri v prostorih sedeža družbe, na naslovu Grčna 1, Nova Gorica, z naslednjim dnevnim redom:

**I. Otvoritev skupščine, ugotovitev sklepčnosti, izvolitev organov skupščine ter seznanitev z notarjem.**

Predlog sklepa uprave:

»Za predsednika skupščine se izvoli Dušan Žorž, v verifikacijsko komisijo se izvolita Nadja Bevčar in Anita Željan. Za sestavo zapisnika skupščine se pooblasti notar Rozman Andrej iz Idrije.«

**II. Seznanitev skupščine z letnim poročilom za poslovno leto 2019 s pisnim poročilom revizorja in pisnim poročilom nadzornega sveta k letnemu poročilu.**

Predlog sklepa uprave in nadzornega sveta:

»Skupščina se seznani z letnim poročilom družbe za poslovno leto 2019, s pisnim poročilom revizorja ter pisnim poročilom nadzornega sveta o načinu in obsegu preverjanja vodenja družbe v preteklem poslovnem letu, ki ga je skladno z 282. členom ZGD-1 predložil nadzorni svet in s katerim obvešča skupščino, da je potrdil letno poročilo za leto 2019.«

**III. Ugotovitev in uporaba bilančnega dobička ter razrešnica upravi in nadzornemu svetu.**

Predloga sklepa uprave in nadzornega sveta:

»1. Čisti dobiček poslovnega leta 2019 družbe KURIVO GORICA Trgovina d.d. Nova Gorica znaša 706.141. Na dan 31.12.2019 tako znaša bilančni dobiček 3.528.594 EUR.

2. Celotni bilančni dobiček v višini 3.528.594 EUR ostane nerazporejen zaradi razvojnih projektov družbe.

3.Skupščina podeljuje razrešnico upravi in nadzornemu svetu, s katero potrjuje in odobrava delo teh dveh organov družbe v poslovnem letu 2019.«

**IV. Podelitev nagrade članom nadzornega sveta**

Predlog sklepa uprave:

»Članom nadzornega sveta se v breme poslovnih stroškov izplačajo nagrade v višini 6.000,00 EUR bruto, v enakem razmerju kot sejnine.«

**V. Volitve članov nadzornega sveta družbe**

Predlog sklepa:

»Za člana nadzornega sveta družbe se izvolita Dušan Žorž in Irena Lipicer.

Mandat članov nadzornega sveta traja 4 leta.«

**VI. Imenovanje revizorja za poslovno leto 2020**

Predlog sklepa nadzornega sveta:

»Za revizijsko hišo, ki bo opravila revizijo v letu 2020, se imenuje revizijska hiša STONIK d.o.o., Puhova ulica 13, 1000 Ljubljana.«

*Skupščine se lahko udeležijo in na njej uresničujejo glasovalno pravico le tisti delničarji, ki bodo kot imetniki delnic vpisani v centralnem registru nematerializiranih vrednostnih papirjev konec četrtega dne pred zasedanjem skupščine, to je dne 30.8.2020 (presečni dan).*

*Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Zadošča, da zahtevo pošljejo družbi najpozneje sedem dni po objavi sklica skupščine.*

*Predlogi delničarjev k točkam dnevnega reda bodo objavljeni in sporočeni na način iz 296. člena ZGD-1 le, če bodo sporočeni družbi v sedmih dneh po objavi sklica skupščine, v zakonsko predpisani obliki.*

*Delničarji bodo na skupščini lahko uveljavljali svojo pravico do obveščenosti po 1. odstavku 305. člena ZGD-1.*

*Udeležence skupščine družbe prosimo, da se pol ure pred začetkom seje skupščine prijavijo predstavniku družbe na kraju zasedanja skupščine.*

*Pooblastilo za udeležbo in glasovanje na skupščini mora biti pisno in mora za fizične osebe vsebovati ime in priimek ter rojstni datum pooblaščenca in pooblastitelja, kraj, datum ter podpis pooblastitelja, za pravne osebe pa ime in priimek ter datum rojstva pooblaščenca in firmo ter podpis in žig pooblastitelja. Pooblastila je treba deponirati pri upravi družbe v roku iz prejšnjih odstavkov.*

*Gradivo za sejo skupščine z utemeljitvami predlaganih sklepov bo delničarjem na vpogled na sedežu družbe vsak delovni dan od ponedeljka do petka, od 7.00 do 12.00 ure, od dneva objave sklica skupščine do zasedanja skupščine.*

Nova Gorica, 22.7.2020

Kurivo Gorica d.d.

Predsednica uprave

Mag. Polonca Črnigoj